proxectonos/corpus_dominio_legal_administrativo_tmp huggingface dataset:
EXPOSICIÓN PÚBLICA DA CONTA XERAL DO EXERCICIO 2014
ADMINISTRACIÓN LOCAL — Municipal — Arbo (Presupostos e cadros de persoal, 09/09/2015)

Formulada e rendida a Conta Xeral do Orzamento desta Corporación correspondente o exercicio de 2014, informada pola comisión Especial de Contas en sesión 31 de agosto de 2015, exponse ó público cos documentos que a xustifican na Secretaría do Concello, polo prazo de quince días hábiles contados a partir do seguinte ó da inserción do presente anuncio no Boletín Oficial da Provincia, ó obxecto de que os interesados lexítimos poidan examinala e formular por escrito os reparos e observacións que coiden pertinentes durante o expresado prazo de exposición e os oito días seguintes, de conformidade co disposto no art.212 do R. D. L.2/2004, do 5 de marzo do texto refundido da lei de facendas locais. Arbo, a 31 de agosto de 2015.—O Alcalde, Horacio Gil Exposito.
CONVOCATORIA PARA O NOMEAMENTO DUN/UNHA FUNCIONARIO/A INTERINO/A POR PROGRAMA DE CARÁCTER TEMPORAL NA UNIDADE DE ESTATÍSTICA E PADRÓN MUNICIPAL.
ADMINISTRACIÓN LOCAL — Municipal — Porriño, O (Persoal, oposicións, 23/02/2015)

O obxecto desta convocatoria é a urxente selección e nomeamento dun funcionario interino por programa de carácter temporal para actualización da información e procesamento de datos na unidade de Estatística e Padrón municipal coa categoría de auxiliar administrativo pertencente á escala de administración xeral, subescala auxiliar, correspondente ó grupo C, subgrupo C2, de conformidade co establecido no artigo 10.1. c) da Lei 7/2007, de 12 de abril do Estatuto Básico do Empregado Público. O Porriño, 26 de xaneiro de 2015.—O Alcalde, José Nelson Santos Argibay.
DH. A36.44074, SOLICITUDE DE FRANCISCO PEÑA PAREDES DE CONCESIÓN DUN CAUDAL NO LUGAR DE CANEDA (CAMPO LAMEIRO)
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 14/07/2015)

D. Juan Anselmo Azzakhnini Home, DNI XXXXXXXXX, solicita de Augas de Galicia un caudal de 306,6 m3/ano procedente dun (1) manancial no lugar de A Cachada – Caneda, parroquia de Morillas (Santiago), Concello de Campo Lameiro, e con destino a uso doméstico. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. Legalización dun aproveitamento de auga procedente dun manancial en arqueta de ladrillo e condución mediante tubaxe de PE de 50 Ø mm e 7 m de lonx. ata un depósito de formigón armado e dimensións en planta de 2,8 x 2,5 m, no que se pretende a colocación de dous depósitos cilíndricos de fibra de poliéster. Do 1º deles sairá tubaxe de PE de 50 Ø mm e 80 m de lonx. aprox. ata unha fonte pública-lavadoiro situada na parc. nº 1005, pol.7, atravesando no seu trazado a parc. nº 404, 405 e 1006, pol.7. Do 2º dep. sairá tubaxe de PE de 35 Ø mm e 250 m de lonx. aprox. ata a vivenda, atravesando no seu trazado as parc. nº 404, 405, 1006, 440, 441, 444, pol.7 e un camiño público. Faise público por un prazo de vinte (20) días naturais, contados a partir da publicación deste anuncio no Boletín Oficial da Provincia para quen se considere prexudicado/a co solicitado, poida reclamar nese mesmo prazo no Concello de Campo Lameiro ou na Zona Sur de Augas de Galicia, R/ San Salvador, nº 2 – 4º, Vigo, onde poderán consulta-lo expediente. Vigo, a 30 de xuño de 2015.—O Xefe de Área de Autorizacións e Concesións, Mario Samuel Alfonso Guillermo Monzu Sampio.
RECTIFICACIÓN DAS BASES REGULADORAS DA CONCESIÓN DE SUBVENCIÓNS PARA O DESENVOLVEMENTO DE PROGRAMAS DE SERVIZOS SOCIAIS ANO 2015
ADMINISTRACIÓN LOCAL — Municipal — Redondela (Subvencións, 13/11/2015)

Vista a convocatoria de concesión de subvencións para o desenvolvemento de Programas de Servizos Sociais para o ano 2015, aprobadas polo Sr. Alcalde en data 24.04.2015 e publicadas no Boletín Oficial da Provincia núm.85, do xoves 7 de maio de 2015. Visto o prazo límite de presentación de solicitude datado no 22 de maio de 2015 cumprindo así coa Base Sexta das que rexen a convocatoria onde se establece O prazo de solicitude é de 15 días naturais, contados a partires do día seguinte ao da súa publicación no Boletín Oficial da Provincia. Vista a Base Duodécima das que rexen a convocatoria que establece A xustificación deberá presentarse no Rexistro Xeral do Concello de Redondela antes do 15 de novembro do ano da solicitude. Á vista do exposto, esta Alcaldía Punto único.- Rectificar as Bases Reguladoras para a concesión de subvencións para o desenvolvemento de Programas de Servizos Sociais para o ano 2015 publicadas no Boletín Oficial da Provincia núm.85, do xoves 7 de maio de 2015, no relativo ao prazo límite de xustificación para que as entidades beneficiarias presenten a xustificación, quedando redactado do seguinte xeito: Base duodécima: Xustificación e pagamento. A xustificación deberá presentarse no Rexistro Xeral do Concello de Redondela antes do 1 de decembro do ano da solicitude. Redondela, a 9 de novembro de 2015.—O Alcalde, Javier Bas Corugeira.
ADMINISTRACIÓN LOCAL — Municipal — Salvaterra de Miño (Convocatorias Xuíz de Paz, 29/10/2015)

De conformidade co establecido no artigo 101 e concordantes da Lei Orgánica 6/1985, do 1 de xullo, do Poder Xudicial, anúnciase convocatoria pública para a provisión do cargo de Xuíz de Paz substituto deste Termo Municipal: Obxecto da convocatoria: Elección de Xuíz de Paz substituto do Xulgado de Paz de Salvaterra de Miño, por un período de catro anos. Presentación de solicitudes: No Rexistro xeral de documentos do Concello de Salvaterra de Miño, de 9:00 a 13:00 horas, durante un prazo de quince días hábiles contados a partires da publicación do presente edicto no Boletín Oficial da Provincia de Pontevedra.1) Ser español.2) Maior de idade.3) Non atoparse incurso nas causas de incapacidade ou incompatibilidade previstas para o desempeño das funcións xudiciais, agás actividades profesionais ou mercantís. Documentos a aportar coa solicitude: Coa Solicitude achegarase a seguinte documentación: 2) Certificado de Nacemento ou fotocopia compulsada do Documento Nacional de Identidade.3) Certificación expedida polo Rexistro Central de Penados e Rebeldes, acompañada de declaración xurada complementaria do solicitante referida a que non se atopa inculpado ou procesado.4) Certificado médico de non padecer enfermidade que lle incapacite para o exercicio de cargo de Xuíz de Paz.5) Declaración xurada de non estar incurso en causas de incompatibilidade.6) Xustificación dos méritos alegados polo solicitante. O que se fai público para xeral coñecemento e ó obxecto de que tódalas persoas que reúnan os requisitos legais esixidos poidan concorrer se así o desexan ó proceso de elección. Salvaterra de Miño, a 9 de outubro de 2015.—O Alcalde, Arturo Grandal Vaqueiro.
PADRÓN DE ABASTECEMENTO DE AUGA E SANEAMENTO 2º TRIMESTRE
ADMINISTRACIÓN LOCAL — Municipal — Vila de Cruces (Outros documentos, notificacións e informacións públicas, 21/10/2015)

Exposición pública do Padrón das taxas polos servizos de subministración de auga e conservación de contadores, e saneamento e depuración de augas residuais do Concello de Vila de Cruces. Configurado pola empresa concesionaria do servizo de subministración domiciliaria de auga potable e saneamento e depuración de augas residuais, o Padrón das taxas polos servizos de subministración de auga e conservación de contadores, saneamento e depuración de augas residuais, correspondente ao 2º trimetre de 2015, o citado Padrón estará a disposición do publico durante 15 días dende a publicación do presente anuncio no BOP na Oficina de ESPINA & DELFÍN, S. L. sita na rúa do Campo da Feira de Vila de Cruces, en horario de 11:30 a 13:30 horas, os martes e venres, para que os interesados poidan examinalo, e, no seu caso, formular as reclamacións oportunas. Contra estes actos poderá formularse perante o Sr. Alcalde, o recurso de reposición previo ao contencioso–administrativo do artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, nos termos previstos en dito precepto legal. Neste senso, a publicación no Boletín Oficial da Provincia deste anuncio, produce efectos de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria. O pago poderá efectuarse nas oficinas da empresa ESPINA Y DELFÍN, abertas ao público de 11:30 a 13,30 horas, os martes e venres, en período voluntario ate ó vindeiro 6 de xaneiro de 2015. Transcorrido o período voluntario de pago establecido, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. De conformidade co artigo 49.7 do Decreto 136/2012 a obriga de que o "procedemento para o cobro do canon da auga en período voluntario será unitario co seguido para a recadación dos dereitos que á entidade subministradora correspondan polo servizo de abastecemento da auga". A tal efecto o citado artigo establece que "o acto de aprobación do documento que faculta para o cobro dos dereitos dimanantes do servizo de abastecemento da auga e o anuncio de cobranza virán referidos igualmente ao canon da auga. Neste acto deberá advertirse ao contribuínte de que a falta de pago no período voluntario sinalado suporá a esixencia do canon da auga directamente ao contribuínte pola vía de constrinximento pola consellería competente en materia defacenda da Xunta de Galicia e, así mesmo, deberá indicarse que a repercusión do canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo de un mes dende que se entenda producida a notificación". Vila de Cruces, a 8 de outubro de 2015.—O Tenente de Alcalde, José Luís Villaverde Gestal.
NOTIFICACIÓN EN EXPEDIENTE POR VEHÍCULO ABANDONADO NA VÍA PÚBLICA.
ADMINISTRACIÓN LOCAL — Municipal — Redondela (Outros documentos, notificacións e informacións públicas, 31/03/2015)

Remitidos a esta Concellaría informes da Policía Local e/ou Unidade de Policía adscrita á Comunidade Autónoma dando conta da existencia de varios vehículos estacionados nas vías públicas do Concello dos que se pode deducir o seu abandono por levar máis de un mes estacionados e non poder desprazarse polos seus propios medios. Atendendo ao disposto no artigo 86 da Lei sobre Tráfico, Circulación de Vehículos a Motor e Seguridade Vial, aprobado polo Real Decreto Lexislativo 339/1990, do 2 de marzo, esta Alcaldía Requirir aos seguintes titulares para que, no prazo de UN MES, efectúen a retirada do vehículo que se relaciona coa advertencia de que, no caso contrario, o vehículo será retirado da vía pública procedéndose ao seu tratamento residual. Redondela, 17 de marzo de 2015.—O Alcalde, Javier Bas Corugeira.
DELEGACIÓN DE COMPETENCIAS DO PLENO NA XUNTA DE GOBERNO LOCAL
ADMINISTRACIÓN LOCAL — Municipal — Mondariz-Balneario (Outros documentos, notificacións e informacións públicas, 14/08/2015)

Con data 29 de xuño de 2015 o Pleno do Concello adoptou o seguinte acordo: “1.—Delegar, de acordo co establecido no art.22.4 da Lei 7/1985, de 2 de abril, reguladora das bases do réxime local, na Xunta de Goberno Local o exercicio das seguintes atribucións: — O exercicio das accións xudiciais e administrativas e a defensa da Corporación en materias de competencia plenaria. — A declaración de lesividade dos actos do Concello. — A concertación das operacións de crédito de cuantía acumulada, dentro de cada exercicio económico, exceda do 10 por 100 dos recursos ordinarios do Orzamento –salvo nas de tesourería, que lle corresponderán cando o importe acumulado das operacións vivas en cada momento supere o 15 por 100 dos ingresos correntes liquidados no exercicio anterior- todo iso de conformidade co disposto na Lei Reguladora das Facendas Locais. — As contratacións de obras, de subministro, de servizos, de xestión de servizos públicos, os contratos administrativos especiais, e os contratos privados cando o seu importe supere o 10 por 100 dos recursos ordinarios do Orzamento e, en calquera caso, os 6.000.000,00 €, así como os contratos plurianuais cando a súa duración sexa superior a catro anos e os plurianuais de menor duración cando o importe acumulado de todas as súas anualidades supere o porcentaxe indicado, referido os recursos ordinarios do Orzamento do primeiro exercicio e, en todo caso, cando sexa superior a contía sinalada anteriormente. — A aprobación de proxectos de obras e servizos cando sexa competente para a súa contratación ou concesión, e cando inda non estean previstos nos Orzamentos.2.—A delegación de atribucións é para o total exercicio destas con carácter resolutorio. A estas delegacións aplicaráselle o réxime previsto nos arte.114 a 118 do ROF e disposicións concordantes. En Mondariz Balneario, 27 de xullo de 2015.—O alcalde, José Antonio Lorenzo Rodríguez.
DELEGACIÓN DE ATRIBUCIÓNS PLENARIAS NA XUNTA DE GOBERNO
ADMINISTRACIÓN LOCAL — Municipal — Vila de Cruces (Outros documentos, notificacións e informacións públicas, 22/07/2015)

Primeiro. Delegar na Xunta de Goberno Local as seguintes atribucións que permite o 22.4 e 47.2 da Lei 7/1985, do 2 de abril, Reguladora das Bases de réxime Local: Segundo: As atribucións delegadas deberán exercerse pola Xunta de Goberno Local nos prazos e dentro dos límites desta delegación, sen que sexan susceptibles de ser delegadas en ningún outro órgano. No texto dos acordos adoptados pola Xunta de Goberno local en virtude desta delegación farase constar de xeito expreso esta circunstancia, mediante a inclusión na parte expositiva da seguinte mención: Terceiro: De conformidade co disposto no artigo 51.2 do ROF, estas delegacións terán efectos dende o día seguinte ó da adopción deste acordo, sen prexuízo da súa publicación no Boletín Oficial da provincia, e serán de carácter indefinido, sen prexuízo da potestade de avocación polo Pleno. Cuarto: Substituír a obriga do Alcalde prevista no artigo 42 do ROF de dar conta sucinta á Corporación, en cada sesión ordinaria, das resolucións ditadas pola Alcaldía, polo recoñecemento do dereitos de tódolos/as concelleiros/as de poder consultar, directa e persoalmente, os libros de resolucións custodiados na Secretaría Xeral da Corporación. Quinto: Comunicar este acordo ós diferentes Departamentos Municipais para o seu coñecemento e efecto, significándolles que, agás casos de urxencia, con carácter previo á súa inclusión na orde do día, os asuntos que deban someterse á Xunta de Goberno Local como consecuencia desta delegación deberán ser previamente ditaminados pola Comisión Informativa competente na materia, con obxecto de dar cumprimento ó artigo 123 do ROF”. Vila de Cruces, a 6 de xullo de 2015.—O Alcalde, Jesús Otero Varela.
DH W36.47230. MARÍA CARMEN NOYA BAÑA, SOLICITA AUTORIZACIÓN DE OBRAS DE CONSTRUCIÓN DE MURO DE CONTENCIÓN DE PEDRA, NA ZONA DE POLICÍA DO RÍO UMIA, NO LUGAR DE PONTEARENELAS, PARROQUIA DE BAIÓN, VILANOVA DE AROUSA.
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 12/03/2015)

O presente anuncio ten por obxecto abrir a regulamentaria información pública que prescribe o art.52 do Regulamento do Dominio Público Hidráulico. Expediente: DH. W36.47230. As obras solicitadas consisten na construción de muro de contención de pedra de 71 m. de lonxitude cunha altura máxima de 2 m. desde rasante (1 m. opaco e 1 m. diáfano), a una distancia mínima de 5 m. da marxe do río Umia, na parcela de referencia catastral 36061A31400191. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Vilanova de Arousa ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 1 de decembro de 2014.—O Xefe da Área de Autorizacións e Concesións, Rocio Jesus Surd Collazos.
MODIFICACION DA ORDENANZA FISCAL REGULADORA DA TAXA POLA PRETACIÓN DO SERVIZO DE AXUDA NO FOGAR (DEPENDENCIA E BASICO)
ADMINISTRACIÓN LOCAL — Municipal — Crecente (Ordenanzas e Regulamentos, 18/03/2015)

Publicado anuncio no Boletín Oficial da Provincia número 245 de data 19 de decembro de 2014, durante o perído de t rinta días hábiles e non yéndose presentado reclamación, de conformidade co acordo plenario de data 27 de novembro de 2014, queda definitivamente aprobada a modificación da ordenanza fiscal reguladora da taxa pola prestación do servizo de axuda no fogar (dependencia e básico), cuio texto e o seguinte: Na páxina 22, no artigo 9, onde dí: — As taxas reguladas na presente Ordenanza Fiscal devengaranse no momento en que se notifique a prestación do servizo. — O período impositivo será mensual. — O Pagamento das taxas realizarase a mes vencido, mediante domiciliación bancaria que autorizará o solicitante do servizo, por escrito, no momento da concesión e nos quince primeiros días do mes seguinte a terminación do trimestre/mes. — A falta reiterada de pagamento (2 meses) Debe dicir: — As taxas reguladas na presente Ordenanza Fiscal devengaranse no momento en que se notifique a prestación do servizo. — O período impositivo será mensual. — O Pagamento das taxas realizarase a mes vencido, mediante domiciliación bancaria que autorizará o solicitante do servizo, por escrito, no momento da concesión e nos vinte primeiros días do mes seguinte a terminación do mes. — A falta reiterada de pagamento (2 meses) será motivo de baixa na prestación do servizo Crecente, 3 de marzo de 2015.—A alca ldesa, Pablo Mauricio Eibe Dobrean.
BAIXA DE OFICIO NO PADRON DE HABITANTES, NOTIFICACIÓN A JAVIER MARTINEZ CASTRO E OUTROS.
ADMINISTRACIÓN LOCAL — Municipal — Bueu (Outros documentos, notificacións e informacións públicas, 18/05/2015)

Conforme ó procedemento do art.72 do Regulamento de Poboación e Demarcación Territorial das Entidades Locais, no Departamento de Estatística deste Concello estáse a instruir expediente de BAIXA DE OFICIO no Padrón Municipal de Habitantes das persoas que máis abaixo se relacionan, xa que NON está a residir neste Concello de Bueu. Tendo resultado fallido o intento de notificación persoal ós interesados, procede, consonte ó previsto no art.59.5 e 61 da Lei 30/1992, de 26 de Novembro, do Réxime Xurídico das Administracións Públicas e do Procedemento Administrativo Común, a publicación do presente anuncio co gallo de que no prazo de DEZ DÍAS hábiles, contados dende o seguinte o da súa publicación, poidan comparece-los interesados no Departamento de Estatística, para coñecemento e constancia do contido íntegro do expediente e, no seu caso, formula-las alegacións e xustificacións que estime oportunas ou interpo-los recursos procedentes. Bueu, 6 de Maio de 2015.—O Alcalde, Félix Juncal Novas.
APROBACIÓN DOS ESTATUTOS DA XERENCIA MUNICIPAL DE URBANISMO
ADMINISTRACIÓN LOCAL — Municipal — Vigo (Outros documentos, notificacións e informacións públicas, 17/08/2015)

O día 4 de agosto de 2015 o Alcalde-presidente da Xerencia Municipal de Urbanismo ditou a seguinte resolución: O día 06.09.2010 o Pleno do Concello de Vigo aprobou a versión consolidada ou refundida dos estatutos da Xerencia municipal de Urbanismo (BOP Nº 193 do 06.10.2010). Por resolucións do 19.06.2015 e 06.07.2015, o alcalde-presidente da Xerencia municipal de Urbanismo nomeou a dona María José Caride Estévez, concelleira delegada a Área de Urbanismo, e vogal titular do Consello da Xerencia, vicepresidenta da Xerencia municipal de Urbanismo do Concello de Vigo e lle delegou as facultades que se relacionan nas anteditas resolucións. Por mor da ausencia da vicepresidenta entre os días 24 e 25 de agosto do presente ano, ambos os dous incluídos, procede avogar as facultades contidas nas ditas resolucións e encomendar o seu exercicio ao concelleiro delegado da Área de Seguridade e Mobilidade, D. Carlos López Font. De conformidade co exposto, PRIMEIRO.—Avogar as competencias delegadas na concelleira de Urbanismo e vicepresidenta da Xerencia municipal de Urbanismo Dona María José Caride Estévez mediante resolucións do 19.06.2015 e 06.07.2015 durante a súa ausencia do 24 até o 25 de agosto de 2015, ambos os dous incluídos, recuperando novamente a súa vixencia as devandita resolucións ao día seguinte do período indicado. SEGUNDO.—Delegar no concelleiro D. Carlos López Font, as competencias en materia de urbanismo e da vicepresidencia da Xerencia. Esta Alcaldía recibirá información detallada da xestión da delegación conferida. TERCEIRO.—Notificar a resolución ao concelleiro delegado e ás Xefaturas da Xerencia para o seu coñecemento e efecto. Darase conta dela na Intranet Municipal. A presente resolución terá efectos a partir do día 24 de agosto e até o día 25 de agosto de 2015. CUARTO.—A presente resolución entrará en vigor no mesmo momento da súa sinatura, sen prexuízo da súa publicación no Boletín Oficial da Provincia de Pontevedra, conforme co establecido no artigo 44.2 do RD 2568/1986. QUINTO.—Desta resolución, de conformidade co establecido no artigo 44.4 do RD 2568/1986, en relación co artigo 38 d) do mesmo corpo legal, daráse conta de forma individualizada ao Pleno da Corporación para os efectos de que quede informado da mesma. Vigo, 10 de agosto de 2015.—A vicepresidenta da Xerencia Municipal de Urbanismo (Resolución do 06/07/2015), María José Caride Estévez.
NOTIFICACIÓNS QUE COMENZAN POR DURÁN VILAS JUAN MANUEL
ADMINISTRACIÓN LOCAL — Municipal — Grove, O (Outros documentos, notificacións e informacións públicas, 28/05/2015)

De conformidade co disposto no artigo 59.5 da Lei 30/1992, de 26 de novembro, de réxime xurídico das administracións públicas e procedemento administrativo común, notifícase proposta de resolución dos expedientes sancionadores que a continuación se relacionan, por denuncias formuladas en materia de tráfico polos axentes da autoridade, ás persoas ou entidades que se indican, ao non ser posible realizar a notificación, logo de intentala no enderezo que figura no rexistro de vehículos ou no de condutores e infractores, feito do que se ten constancia no expediente. A sanción poderá facerse efectiva dentro dos 15 días naturais seguintes a aquel no que teña lugar a presente publicación, por un dos seguintes medios: a.- Mediante ingreso na conta con IBAN ES71-2080-5037-18-3110014686 de Abanca, indicando nº de expediente, nome e matrícula. b.- Mediante xiro postal, facendo constar número de expediente, nome, enderezo e matrícula. No caso de desconformidade coa proposta ao abeiro do artigo 81 da LSV, o denunciado poderá formular escrito de alegacións perante o Instrutor do procedemento, no prazo de 15 días naturais contados dende o día seguinte ao da recepción da notificación, indicando sempre o número de boletín e a matricula, así como os datos completos da persoa que formula as alegacións (nome, DNI e enderezo). Devandito escrito deberá presentarse ou remitirse ao Rexistro Xeral do Concello de O Grove, sito en Cándido Acuña 3, O Grove 36980, Pontevedra. Só poderá interpor alegacións ou os recursos procedentes o condutor responsable da infracción. Cando un condutor sexa sancionado en firme en vía administrativa pola comisión dalgunha das infraccións graves ou moi graves relacionadas na LSV, os puntos que corresponda descontar do crédito que teña no seu permiso ou licenza de condución quedarán descontados de forma automática e simultánea no momento no que se proceda á anotación da citada sanción no Rexistro de condutores e infractores, quedando constancia en devandito Rexistro do crédito total de puntos de que dispoña o titular da autorización Para consultar o seu saldo de puntos pode facelo en www.dgt.es Vencido o prazo de 15 días naturais seguintes á data da firmeza da sanción sen satisfacer a multa, o seu cobro se levará a cabo polo procedimento de constrinximento (artigo 90 da LSV). O Grove, 24 de abril de 2015.—O Concelleiro de Tráfico e Seguranza Cidadá.
CONSERVACIÓN.703/435 ORDE DE EXECUCIÓN.1347/435 CELIA RIAL E OUTROS
ADMINISTRACIÓN LOCAL — Municipal — Vigo (Outros documentos, notificacións e informacións públicas, 02/06/2015)

De conformidade co disposto nos artigos 59.5 e 61 da Lei 30/1992, do 26 de novembro, de réxime xurídico das Administracións públicas e do procedemento administrativo común, unha vez practicados no último enderezo coñecido os dous intentos de notificación persoal preceptivos sen que fose posible a súa recepción, ou un intento no caso de resultar descoñecido, publícanse no Boletín Oficial da Provincia e máis no taboleiro de edictos da Xerencia Municipal de Urbanismo as resolucións que de seguido se relacionan. As persoas abaixo indicadas poden comparecer para ser notificadas do texto íntegro da resolución que corresponda na Oficina de Conservación, ubicada na Xerencia Municipal de Urbanismo (Praza do Rei, s/n – 36202 Vigo) no prazo de dez días hábiles contados dende o seguinte á publicación deste edicto. Transcorrido o dito prazo, a notificación entenderase producida a todos os efectos legais. Vigo, a 19 de maio de 2015.—A Vicepresidenta da Xerencia Municipal de Urbanismo (Resolución do 08/02/2013), Mª del Carmen Silva Rego.
ANUNCIO DE RESOLUCION DE DECLARACIÓN DE CADUCIDADE A NEMORIS PROMOCIONES INMOBILIARIAS, S. L.
ADMINISTRACIÓN LOCAL — Municipal — Cangas (Outros documentos, notificacións e informacións públicas, 22/04/2015)

De conformidade co disposto nos artigos 59.5 e 61 da Lei 30/92, do 26 de novembro, de Réxime Xurídico das Administracións Públicas e do Procedemento Administrativo Común, efectúase anuncio da resolución de declaración de caducidade de data 3/03/2015, recaída no expediente nº 22147 e licenza nº 21867 dictada por esta Alcaldía relativa ás persoas ou entidades que se relacionan a continuación, xa que téndose intentado a notificación no último enderezo coñecido, esta non se puido realizar. Os interesados poderán comparecer no Negociado de obras deste Concello dentro dos dez días hábiles seguintes ó da publicación deste anuncio para coñecemento do contido integro das mencionadas Resolucións e constancia de tal coñecemento. Transcorrido o dito prazo sen que fixera uso deste dereito, é de se-lo caso, continuarase coa tramitación do expediente. Cangas, 9 de abril de 2015.—O Alcalde, José Enrique Sotelo Villar.
LICITACIÓN DA OBRA "REFORMA DE VESTIARIOS NO PAVILLÓN POLIDEPORTIVO DO IES DE BEADE (VIGO)
ADMINISTRACIÓN LOCAL — Provincial — Deputación Provincial (Contratos administrativos, 24/11/2015)

A execución da obra “reforma de vestiarios no pavillón polideportivo do IES de Beade (Vigo)”, con orzamento de licitación de 123.957,12 euros, máis 26.031,00 euros correspondentes ó IVE. Plazo de execución: Un mes. Definitiva do 5% do prezo de adxudicación excluído o IVE. Non se precisa. Para a valoración das proposicións e a determinación da oferta economicamente máis vantaxosa atenderase ós seguintes criterios directamente vinculados ó obxecto do contrato: Os criterios avaliables mediante xuízos de valor valoráranse cun máximo de 45 puntos, de conformidade cos seguintes criterios: Nota importante: Só se procederá á apertura e valoración das propostas do sobre c daquelas empresas que obtivesen unha ponderación dos criterios avaliables mediante xuízos de valor que superen os 20 puntos. Os criterios avaliables mediante formulas valoraranse cun máximo de 55 puntos de conformidade cos seguintes criterios: Pontevedra, a 19 de novembro de 2015.—O Deputado Delegado.—O Secretario.
IN407A 2014/212-4. AUTORIZACIÓN ADMINISTRATIVA E AUTORIZACIÓN ADMINISTRATIVA DE COMSTRUCCIÓN DA INSTALACIÓN ELÉCTRICA LMT, CT POUSADA DE MEAÑO SOLICITADA POR A DEPUTACIÓN
XUNTA DE GALICIA — CONSELLERÍA DE ECONOMÍA E INDUSTRIA — Xefatura Territorial de Pontevedra (Outros documentos, notificacións e informacións públicas, 23/06/2015)

Visto o expediente para outorgamento de autorización administrativa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economía e Industria do 19 de febreiro de 2014, pola que aproba o procedemento de autorización administrativa de construcción, DOG nº 54 do 19 de marzo de 2014, esta xefatura territorial Conceder autorización administrativa e autorización administrativa de construción para a devandita instalación, cuxas características se axustarán en tódalas súas partes ás que figuran no proxecto de execución e as condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan no expediente. Esta autorización outórgase sen prexuizo de terceiros e independientemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. O prazo de posta en marcha da instalación, de acordo co art.131 del R. D. 1955/2000, será de 12 meses a partir da recepción da presente resolución. A efectos da posible solicitude de prórroga, o peticionario deberá ter en conta o disposto no Capítulo IV do D.1775/67 del 22 de xullo. Contra a presente resolución poderá interpoñer recurso de alzada ante o Conselleiro de Economía e Industria no prazo dun mes contado a partir de día seguinte ó da notificación desta resolución; tamén poderá interpoñer calquera outro recurso que estime pertinente ó seu dereito. Pontevedra, a 5 de xuño de 2015.—O Xefe Territorial, Ignacio Rial Santomé.
NOMBRAMIENTO JUEZ DE PAZ TITULAR DE MORAÑA DON ARTURO PARDO GAMALLO.
ADMINISTRACIÓN DE XUSTIZA — Tribunal Superior de Xustiza de Galicia — Secretaría de Gobierno A Coruña (Nomeamento de Xuíz de Paz, 16/02/2015)

A Comisión da Sala de Goberno do Tribunal Superior de Xustiza de Galicia, na súa xuntanza do día 30 de xaneiro de 2015, acordou nomear, por un periodo de catro anos, o xuíz de paz titular e/ou substituto dos concellos desta Comunidade Autónoma que máis abaixo se indican e para as localidades que igualmente se relacionan, este/s foi/foiron elexido/s polo Pleno do/s dito/s Concello/s con obtención do voto favorable da maioría absoluta dos seus membros. MORAÑA: titular: DANIEL SEBASTIAN NARIMANE ANDIA RESUA DNI nº XXXXXXXXX. Contra este acordo poderán os interesados presentar recurso de Alzada perante o Consello Xeral do Poder Judicial no prazo dun mes contado desde o día seguinte ao da publicación deste edicto. Os nomeados deberán tomar posesión, no xulgado de paz para o que se nomean e ante a persoa que estiver exercendo a xurisdición, no prazo de 20 días naturais contados a partir do siguente ao da publicación do seu nomeamento no Boletín Oficial da Provincia respectiva, despois de xuramento ou promesa ante o xuíz de primera instancia e instrución respectivo na forma que establece o artigo 101.5 da Lei Orgánica do Poder Xudicial. Aqueles xuíces de paz nomeados que estean incursos nalgunha incompatibilidade deberán optar dentro do prazo de oito días pola praza que lles interese. A Coruña, 4 de febreiro de 2015.—A Secretaria de Goberno, Concepción Otero Piñeiro.
APROBACIÓN DEFINITIVA ORZAMENTO 2015 DO CONCELLO DE CANGAS
ADMINISTRACIÓN LOCAL — Municipal — Cangas (Presupostos e cadros de persoal, 29/01/2015)

Polo Pleno da Corporación Local, en sesión ordinaria de data do 22/12/2014, aprobouse inicialmente o Orzamento Municipal así como a relación de postos de traballo correspondente ao exercicio 2015, que resultou definitivo ao non se presentar ningunha reclamación durante o período de exposición pública (segundo anuncio publicado no B. O. P de data do 30 de decembro de 2014. En cumprimento do disposto no aritgo 169.3 do Texto refundido da Lei reguladora das facendas locais, aprobado polo Real decreto lexislativo 2/204, de 5 de marzo e disposións concordantes, faise público o citado Orzamento resumido por capítulos: Así mesmo, na referida sesión adoptouse acordo de aprobación do cadro de persoal municipal desta corporación para o exercicio 2015 e que se relaciona de seguido segundo o disposto no artigo 127 do Real decreto lexislativo 781/1986. Esta aprobación poderá ser impugnada ante a xurisdicción contencioso-administrativo, cos requisitos, formalidades e causas sinaladas nos artigos 170 e 171 do Real decreto lexislativo 2/2004, de 5 de marzo, polo que se aproba o texto refundido da Lei reguladora das facendas locais, e na forma e prazos que establecen as normas de dita xurisdicción. O expediente anterior atópase a disposición do público a efectos informativos, dende a súa aprobación definitiva ata a finalización do exercicio, de acordo co disposto no artigo 169.7 do texto refundido da Lei reguladora das facendas locais. Cangas, 21 de xaneiro de 2015.—O Alcalde-Presidente, José Enrique Sotelo Villar.
EXPOSICIÓN AO PÚBLICO DA CONTA XERAL DO EXERCICIO 2014
ADMINISTRACIÓN LOCAL — Municipal — Grove, O (Presupostos e cadros de persoal, 20/08/2015)

Informada favorablemente pola Comisión Especial de Contas, en sesión celebrada o día 11 de agosto de 2015, a Conta Xeral do exercizo 2014, exponse ao público por período de 15 días hábiles, a efectos de que polos interesados se poidan presentar reclamacións, reparos ou observacións durante este periodo de exposición e oito días máis, según o disposto no artigo 212 do RDLeg 2/2004 de 5 de marzo, antes de levala ao Pleno para a súa aprobación definitiva. O Grove, 11 de Agosto de 2015.—O Alcalde, Jose Antonio Cacabelos Rico.
DH. W36.46134. SOLICITUDE DE ELVIRA MOLDES TILVE PARA AUTORIZACIÓN DE OBRAS DE INSTALACIÓN DE TUBARÍA DE CONEXIÓN AO SANEAMENTO, NO LUGAR DE A DEVESA, PARROQUIA DE ALBA (SANTA MARÍA), PONTEVEDRA
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 04/09/2015)

Dª. Elvira Moldes Tilve, con DNI XXXXXXXXX e enderezo Devesa 43 – Alba, Pontevedra, solicita de Augas de Galicia co CIF: Q1500378C, a autorización de obras no lugar de A Devesa, parroquia de Alba (Santa María), Concello de Pontevedra O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.46134 As obras solicitadas consisten na instalación de tubaria de conexión ao saneamento municipal, mediante 45 m de tubaria de 240 mm de diámetro, que cruzará baixo un rego innominado, que discorre entubado; a una profundidade de 1,20 m baixo o leito. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Pontevedra ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 15 de xuño de 2015—O Xefe da Área de Autorizacións e Concesións, Lynda Anne Sierco Floreta.
EXPOSICIÓN DA CONTA XERAL 2014
ADMINISTRACIÓN LOCAL — Municipal — Cotobade (Presupostos e cadros de persoal, 07/08/2015)

Formulada e rendida a Conta Xeral do Concello de Cotobade correspondente ó exercicio económico do ano 2014, e dictaminada favorablemente pola Comisión Especial de Contas, en sesión ordinaria celebrada en data 27 de xullo de 2015, exponse ó público cos documentos que a xustifican na Intervención deste Concello, por un prazo de quince días hábiles, contados a partires do seguinte ó da publicación deste anuncio no Boletín Oficial da Provincia, co obxecto de que os interesados poidan examinala e presentar as reclamacións, reparos ou observacións que se estimen pertinentes durante dito prazo de exposición e os oito seguintes, de conformidade co disposto no artigo 212.3 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora de Facendas Locais. Cotobade, a 28 de xullo de 2015.—O Alcalde, Jorge Cubela López.
RESOLUCIÓN PRESIDENCIAL DA INCLUSIÓN DE DOUS CANDIDATOS NA LISTA DEFINITIVA DE ASPIRANTES ADMITIDOS NO POSTO DE PEÓN DE LIMPEZA EN ESCAVACIÓNS ARQUEOLÓXICAS
ADMINISTRACIÓN LOCAL — Provincial — Deputación Provincial (Bolsas de emprego, 12/03/2015)

A deputada delegada en materia de Persoal, en virtude das competencias delegadas da Presidencia, dita a seguinte “Ó abeiro do establecido no artigo 105.2 da Lei 30/92, de 26 de novembro, de réxime xurídico das administracións públicas e do procedemento administrativo común, RESOLVO rectificar a Resolución presidencial número 2015004801, de 27 de febreiro de 2015, pola que se aproba a lista definitiva de aspirantes admitidos ó proceso selectivo da bolsa de contratación de peón de limpeza en escavacións arqueolóxicas, debido á omisión de dous candidatos. Desta forma, inclúese no anexo I da referida Resolución presidencial a José Luís Hermida Iglesias e a Consuelo Lemos González como aspirantes admitidos.” O que lle comunico para o seu coñecemento e demais efectos. Pontevedra, 2 de marzo de 2015.—O secretario.
AMPLIACIÓN DO PRAZO SOLICITUDES DA CONVOCATORIA ÁREA DE REHABILITACIÓN
ADMINISTRACIÓN LOCAL — Municipal — Poio (Subvencións, 02/12/2015)

No Boletín Oficial da Provincia de Pontevedra do martes 3 de novembro de 2015 publicouse a convocatoria das axudas á conservación e rehabilitación de vivendas na área de rexeneración e renovación urbana do conxunto histórico artístico de Combarro-área de rehabilitación integral de Combarro (7ª Fase). No artigo 16 de dita convocatoria establécese un prazo de 30 días naturais, a contar desde o seguinte ao de publicación, para que as persoas interesadas formularan no Rexistro Xeral as solicitudes correspondentes. Dito prazo remata o vindeiro 03 de decembro de 2015. Coa finalidade de crear unha listaxe o suficientemente ampla que poida dar cobertura as posibles cuestións plantexadas durante o exercicio 2016 a Xunta de Goberno Local en sesión realizada o 30 de novembro de 2015 aprobou unha ampliación de prazo de 15 días naturais para a presentación de solicitudes é dicir ata o 18 de decembro de 2015. Poio, a 30 de novembro de 2015.—O Alcalde, Luciano Sobral Fernández.
NOMEAMENTO DE PERSOAL EVENTUAL PARA O POSTO DE TRABALLO DE SECRETARIO DA ALCALDÍA
ADMINISTRACIÓN LOCAL — Municipal — Gondomar (Outros documentos, notificacións e informacións públicas, 20/08/2015)

Ao abeiro do establecido no artigo 104.3 da Lei 7/1985, do 2 de abril, reguladora das bases de réxime local, faise público o nomeamento de D. Francis Joseph Garcia de Casasola Achemlal, como Secretario do Alcalde a xornada completa. As súas retribucións serán as correspondentes a un funcionario do grupo C1, nivel 18 e Complemento Específico de 11.175,64 euros anuais. Gondomar, 3 de agosto de 2015.—O alcalde, Juan F. Ferreira González.
REVOGACIÓN DE DELEGACIÓNS DO CONCELLEIRO DELEGADO DE URBANISMO
ADMINISTRACIÓN LOCAL — Municipal — Porriño, O (Persoal, oposicións, 29/04/2015)

Con data 15 de abril de 2015 o Alcalde do Concello de O Porriño adoptou o Decreto de delegación de competencias, que de seguido se transcribe: DON JOSÉ NELSON SANTOS ARGIBAY, ALCALDE-PRESIDENTE DO EXCELENTÍSIMO CONCELLO DE O PORRIÑO Tendo en conta o escrito presentado por Don Claudio Hernan Es Seghyr Mitev de data 15/04/2015 (R. E. Nº 3222) no que comunica a súa decisión de renunciar, tanto, aos cargos delegados que lle foron asignados mediante decreto da alcaldía de data 11/06/2011, como membro e militante do grupo politico do Partido Popular, grupo político de goberno de esta Corporacion que presido. De conformidade coas potestades de goberno e administración local e o réxime xurídico de delegación de competencias previsto nos artigos 23,4º da Lei 7/1.985 de Bases de Réxime Local asi como o disposto nos artigos 41, 43, e 44 do Real Decreto 2.568/1.986 polo que se aproba o Regulamento de Organización, Funcionamento e Réxime Xurídico das Corporacións Locais e 13,3º e 13,6º da Lei 30/92 de Procedemento Administrativo que establecen o réxime xurídico da delegación de competencias entre os órganos de goberno municipal, veño en dictar o seguinte 1º) REVOGAR DEFINITIVAMENTE A DELEGACIÓN ESPECÍFICA DE COMPETENCIAS CONCEDIDA O CONCELLEIRO MARCELINO COTO TRONCOSO POR DECRETO 11/06/2011 QUE COMPRENDÍA AS COMPETENCIAS QUE DE SEGUIDO SE RELACIONAN: —URBANISMO, COMERCIO E INDUSTRIA. A DELEGACIÓN ESPECÍFICA COMPRENDÍA O EXERCICIO DAS SEGUINTES FACULTADES: —DIRECCIÓN DO SERVICIO. —XESTIÓN DO SERVICIO. —PROPOSICIÓN DE ADOPCIÓN Á ALCALDÍA DE ACTOS ADMINISTRATIVOS QUE AFECTEN A TERCEROS.2º) REVOGAR DEFINITIVAMENTE O NOMEAMENTO DE TENENTE DE ALCALDE DO CONCELLEIRO MARCELINO COTO TRONCOSO SEGUNDO DECRETO DA ALCALDIA DE DATA 20/06/2011 3º) CONFORME O ARTIGO 19 DA LEI 7/1.985 REGULADORA DAS BASES DE RÉXIME LOCAL ESTA ALCALDÍA AVOCA E ASUME AS COMPETENCIAS ANTERIORMENTE SINALADAS.4º) DAR CONTA DA PRESENTE RESOLUCIÓN A SECRETARIA, INTERVENCION E TESOURERIA MUNICIPAL ASI COMO Ó PLENO CORPORATIVO NA PRIMEIRA SESION QUE CELEBRE.5º) PUBLICAR O PRESENTE ACORDO NO BOLETÍN OFICIAL DA PROVINCIA E TABOLEIRO DE EDICTOS DO CONCELLO. O que se fai público aos efectos do cumprimento do disposto no artigo 44 do Regulamento de Organización, Funcionamento e Réxime Xurídico das Corporacións Locais. O Porriño, 15 de abril de 2015.—O Alcalde, José Nelson Santos Argibay.
EXPOSICION PÚBLICA DO PADRON MUNICIPAL DO IMPOSTO SOBRE VEHÍCULOS DE TRACCIÓN MECANICA CORRESPONDENTE AO EXERCICIO DE 2015 E COBRANZA DO PERIODO EN VOLUNTARIO.
ADMINISTRACIÓN LOCAL — Municipal — Forcarei (Outros documentos, notificacións e informacións públicas, 12/03/2015)

A Xunta de Goberno Local do Concello de Forcarei, na sesión celebrada o 26 de febreiro de 2015, aprobou o Padrón municipais de imposto sobre vehículos de tracción mecánica, correspondentes o exercicio de 2015. O Padrón exporanse ó público nas oficinas municipais dende o 16 de marzo ó 16 de abril de 2015, ámbolos dous inclusive (art.86.2 da Lei 30/1992, de 26 de novembro, RJAP e PAC). Durante o devandito prazo os interesados poderán examinalos e formular, ante a Xunta de Goberno Local, recurso de reposición previo ao contencioso administrativo, no prazo dun mes, dende o 16 de marzo ata ó 16 de abril de 2015, ambos inclusive, (art.14.2 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo). De conformidade co previsto no art.12 do Texto Refundido da Lei Reguladora das acendas Locais, en relación co artigo 62 da Lei Xeral Tributaria e os artigos 23 e seguintes do Regulamento Xeral de Recadación, de 29 de xullo de 2005 (Real Decreto 939/2005) comunícaselles aos contribuíntes afectados que o período voluntario de cobranza será: Deberase ter en conta a data límite de ingreso para cada tributo no horario de caixa de cada entidade bancaria colaboradora (art.19.3 do Regulamento Xeral de Recadación). O Imposto deberá satisfacerse, consonte co artigo 23 e seguintes do Regulamento Xeral de Recadación, empregando os instrumentos de ingreso (recibos) que se enviarán aos domicilios dos contribuíntes, a través das entidades bancarias seguintes: ABANCA BANCO SANTANDER BANCO SABADELL GALLEGO BANCO PASTOR Os contribuíntes que non recibiran nos seus domicilios os instrumentos de ingreso, poderán solicitalos ata a data de finalización do período voluntario de cada tributo nas Oficinas Xerais do Concello, no seguinte horario: posto que a non recepción do recibo non exonera da obriga do pagamento nin impide a utilización da vía de constrinximento. O presente anuncio que ten o carácter de notificación colectiva ao abeiro do previsto no artigo 102.3 da Lei 58/2003, de 17 de decembro, Xeral Tributaria. O vencemento do prazo en período voluntario, sen ter sido satisfeita a débeda, determinará o comezo do procedemento executivo, a percepción do recargo correspondente e demais conceptos esixibles, tal e como se fixa nos artigos 26, 28 e 161 da Lei 58/2003 Xeral Tributaria e 69 e seguintes do RD 939/2005 de 29 de xullo que aproba o Regulamento Xeral de Recadación. Aconsellámoslle que, para a súa comodidade, domicilie o pagamento dos seus tributos en calquera entidade bancaria. Para elo bastará con que cubra o impreso de domiciliación que se lle facilitará nas Oficinas Xerais do Concello e na paxina web: www.forcarei.net Forcarei, 2 de marzo do 2015.—A Alcaldesa, Belén Cachafeiro Anta.
RÉXIME DE ADICACIÓN E RETRIBUTIVO DOS MEMBROS DA CORPORACIÓN LOCAL
ADMINISTRACIÓN LOCAL — Municipal — Redondela (Outros documentos, notificacións e informacións públicas, 10/08/2015)

En cumprimento do acordado polo pleno del Concello de Redondela, na súa sesión extraordinaria urxente de data 02/07/2015, e co disposto nos artigos 75 e 75 bis da Lei 7/1985, de 2 de abril, reguladora das bases do réxime local, e 13 do Real Decreto 2568/1986 de 28 de novembro polo que se aprobou o Regulamento de Organización, Funcionamento e Réxime Xurídico das Entidades Locais, fanse públicos as resolucións da alcaldía e os acordos do pleno en relación co réxime de adicación e réxime económico dos membros da Corporación Local, resultando: 1. O Alcalde-Presidente, JAVIER BAS CORUGEIRA, exercerá o seu cargo en réxime de adicación exclusiva, cun mínimo de 1.826 horas ao ano, percibindo unha retribución bruta de 45.000 € (en 12 mensualidades), con efectos do día 14.06.2015.2. Os seguintes concelleiros e concelleiras designados/as polo Alcalde e con responsabilidades de goberno, exercerán o seu cargo cunha adicación parcial de alomenos 1.370 horas anuais, percibindo unha retribución bruta de 23.000 euros (en 12 mensualidades) con efectos a partir do día 03/07/2015.3. Os seguintes concelleiros e concelleiras designados polo Alcalde e con responsabilidades de goberno, exercerán o seu cargo cunha adicación parcial de alomenos 1.096 horas anuais percibindo unha retribución bruta de 18.000 euros (en 12 mensualidades) con efectos a partir do día 03/07/2015: 4. Os catro voceiros ou voceiras dos grupos políticos do PS de G-PSOE, AER, BNG e PODER, sen responsabilidade de goberno, exercerán o seu cargo cunha adicación parcial (mínima de 16 horas ao mes) percibindo unha retribución bruta de 8.100 euros (en 12 mensualidades) con efectos s partir do día 03/07/15: 5. O resto dos concelleiros e concelleiras sen responsabilidade de goberno exercerán o seu cargo en réxime de adicación parcial cunha adicación mínima de 12 horas/mes pola que percibirán unha retribución bruta de 5.184 euros en 12 mensualidades con efectos a partir do día 03/07/2015 6. Os concelleiros/as que non teñan adicación parcial percibirán en concepto de compensación por cada asistencia a reunións de órganos colexiados (comisións informativas, pleno, mesas de contratació, etc.): 108 € por sesión cun máximo de 4 ao mes (432 €) con efectos a partir do día 03/07/15 7. Para o funcionamento dos Grupos Políticos, a axuda económica será de 2.700 € brutos anuais por cada grupo, mais 300 € brutos anuais por cada concelleiro que teña o grupo político. O pagamento desta cantidade efectuarase por trimestres vencidos e xustificaranse mediante declaración asinada polo voceiro de cada grupo, na que se indique que a totalidade da asignación do Concello de Redondela ao grupo, destinouse integramente ás finalidades legalmente previstas, salvo que polas bases de execución do orzamento se estableza outro tipo de xustificación.
MODIFICACIÓN RPT
ADMINISTRACIÓN LOCAL — Municipal — Vilanova de Arousa (Persoal, oposicións, 08/10/2015)

O concello de Vilanova de Arousa, en sesión plenaria celebrada o día 28 de setembro de 2015, aprobou inicialmente a modificación puntual das relacións de postos de traballo de persoal funcionario e de persoal laboral. De conformidade co disposto no artigo 202.2 da Lei 2/2015, do 29 de abril, do Emprego Público de Galicia, se somete o expediente a información pública por un prazo de 20 días hábiles contados a partir do seguinte ao da inserción do presente anuncio no BOP, transcorrido o cal a aprobación elevarase a definitiva se non se formularon reclamacións, suxestións ou alegacións. Vilanova de Arousa, a 29 de setembro de 2015.—O Alcalde, P. a. O 1º Tenente de Alcalde, Javier Tourís Romero.